smernica
č. 1/2009

o sociálnom fonde obce  V i n i c a    na rok 2010
    
Článok 1
Všeobecné ustanovenia

1.	Starosta obce v zmysle § 7 ods. 4 zákona č. 152/1994 Z. z. o sociálnom fonde v znení neskorších predpisov (ďalej len „zákon“) upravuje tvorbu sociálneho fondu, výšku sociálneho fondu, použitie sociálneho fondu, podmienky poskytovania príspevkov zo sociálneho fondu zamestnancom a spôsob preukazovania výdavkov zamestnancom. 

2.	Obec Vinica (ďalej len „zamestnávateľ“) tvorí sociálny fond v rozsahu a za podmienok ustanovených zákonom.

3.	Za zamestnancov sa na účely tejto smernice rozumejú fyzické osoby, ktoré vykonávajú práce vo verejnom záujme a ktorých zamestnávateľom je obec Vinica.
4.	Sociálny fond je fond, ktorý vytvára zamestnávateľ na realizáciu sociálnej politiky v oblasti starostlivosti o svojich zamestnancov v rozsahu a za podmienok ustanovených zákonom.

5.	O tvorbe a použití sociálneho fondu rozhoduje zamestnávateľ.

6.	Súčasťou tejto smernice je rozpočet sociálneho fondu, ktorým sa určuje výška tvorby  a použitie sociálneho fondu na rok 2010.

Článok 2
Tvorba a výška sociálneho fondu

     Zamestnávateľ tvorí sociálny fond ako úhrn:
a)	povinného prídelu vo výške 1 %  zo základu uvedeného v § 4 ods. 1 zákona,
b)	ďalšieho prídelu vo výške ...0.. % zo základu ustanoveného v § 4 ods. 1 zákona,
c)	ďalších zdrojov fondu podľa § 4 ods. 2 a 3 zákona.

Článok 3
Použitie sociálneho fondu

1.	Zamestnávateľ v rámci realizácie svojej sociálnej politiky poskytuje zamestnancom zo sociálneho fondu príspevok na:
a)	stravovanie zamestnancov nad rozsah ustanovený osobitnými predpismi,
b)	účasť na kultúrnych a športových podujatiach  /nákup vstupeniek/
c)	rekreácie a služby, ktoré zamestnanec využíva na regeneráciu pracovnej sily,
d)	zdravotnú starostlivosť  /napr.nákup vitamínov v zimnom období/
e)	doplnkové dôchodkové sporenie okrem príspevku na doplnkové dôchodkové sporenie, ktorý je zamestnávateľ povinný platiť podľa osobitného predpisu, 
f)	nenávratnú sociálnu výpomoc
g)	ďalšiu realizáciu podnikovej sociálnej politiky v oblasti starostlivosti o zamestnancov.
            /napr.nákup darov k vianociam/

2.	Zamestnávateľ nesmie poskytovať príspevok z fondu na účely odmeňovania za prácu.

Článok 4
Čerpanie sociálneho fondu

1. Na stravovanie:

a)	príspevok na stravovanie poskytne zamestnávateľ zamestnancovi obce vo výške 0,10 € za  1 stravný lístok,  
b)	zamestnávateľ poskytne zamestnancovi na nasledujúci kalendárny mesiac taký počet stravných lístkov, ktorý je zhodný s počtom pracovných dní po odpočítaní služobných ciest v trvaní dlhšie ako 5 hodín.
c)	o počte vydaných stravných lístkov vedie zamestnávateľ evidenciu,

2.  Na regeneráciu pracovnej sily:

a)	na regeneráciu pracovnej sily sa poskytne nepeňažný príspevok pre zamestnancov vo výške 20,- €  na jedného zamestnanca. Každý zamestnanec v priebehu roka môže odčerpávať individuálne z tohto príspevku na  regeneráciu ním zvolenou formou. V takomto prípade zamestnanec predloží zamestnávateľovi príslušný doklad  z podujatia na preplatenie,
b)	u novoprijatého zamestnanca v priebehu kalendárneho roka sa poskytnutie príspevku úmerne kráti 1/12 za každý neodpracovaný mesiac. Rovnakým spôsobom bude poskytnutý alikvotne skrátený príspevok zamestnancovi, ktorý ukončí pracovný pomer v priebehu kalendárneho roka,
c)	zamestnancom pracujúcim na kratší pracovný čas sa príspevok bude krátiť pomernou čiastkou úmerne k rozsahu kratšieho pracovného času,
d)	príspevok krátený úmerne k odpracovanej dobe v kalendárnom roku bude poskytnutý aj zamestnancom, ktorí v priebehu roka nastúpia do zamestnania po skončení rodičovskej dovolenky a po uvoľnení na výkon verejnej funkcie resp. v priebehu roka nastúpia na rodičovskú dovolenku alebo na výkon verejnej funkcie,
e)	za regeneráciu pracovnej sily možno považovať:
    - rekreácie, 
    - krátkodobé zájazdy, 
    - vstupenky do športových zariadení – (plaváreň, fitness,...), 
    - rekondičné a rehabilitačné pobyty, 

f)	čerpanie sociálneho fondu na regeneráciu pracovnej sily sa bude priebežne sledovať u každého zamestnanca osobitne.

3.  Na nenávratnú sociálnu výpomoc:

a)	zamestnávateľ poskytne zamestnancovi jednorazovú nenávratnú sociálnu výpomoc:
- pri živelných pohromách do výšky  350,- €,
- pri úmrtí zamestnanca príspevok rodinnému príslušníkovi vo výške  33,-  €
b)	pre účely tejto smernice sa za rodinného príslušníka považujú blízke osoby v priamom rade manžel a manželka zamestnanca a nezaopatrené deti zamestnanca,
c)	o poskytnutí jednorazovej nenávratnej sociálnej výpomoci musí zamestnanec písomne požiadať zamestnávateľa a žiadosť doručiť na obecný úrad. O výške poskytnutia jednorazovej nenávratnej sociálnej výpomoci rozhodne starosta obce podľa závažnosti prípadu do 30 dní od doručenia písomnej žiadosti. 

Článok 5
Záverečné ustanovenia

1.	Čerpanie a rozdelenie sociálneho fondu bude zamestnávateľ priebežne sledovať a viesť o tom podrobnú evidenciu.

2.	Túto smernicu môže zamestnávateľ, v prípade potreby, meniť aj v priebehu roka po dohode    so zamestnancami obce. Každá zmena sa uskutoční písomne formou dodatku, inak je neplatná.

3.	Platnosť tejto smernice môže byť predlžovaná aj na ďalšie roky písomne formou dodatku.

4.	Na každý ďalší rok sa tvorí nový rozpočet sociálneho fondu.

5.	Objednávky a platobné poukazy na výdavky hradené zo sociálneho fondu podpisuje starosta. 

Vo Vinici, dňa 10.12.2009

                                                                                                            Ing. Štefan  T ó t h
                                                                                                                      starosta obce

                  

Príloha k smernici o sociálnom fonde 

O B E C     V i n i c a,   Cesta slobody č. 466

Rozpočet sociálneho fondu
na rok 2010

Príjmy                                                                                                                             plán                                
   
- prevod zostatku z roku  2009                                                              685,-  € /   20.636,-                               
- povinný prídel vo výške 1% z úhr.mzdových nákl.                         1.242,-     /   37.417,-                               
-------------------------------------------------------------------------------------------------------------
                         Plánované   príjmy spolu :                                      1.927,-  € /   58.053,- Sk                            

výdavky                                                                                                                         plán                                 
- príspevok na stravovanie /vo výške 0,10 €/1 strav.lístok/                          276,-  €   /   8.315,-
- výdavky na rehabilitáciu zamestnancov /do 20,- €/osoba                       360,-       /  10.845,-
- nákup darov k vianociam /vo výške do 10,- €/zam./                                180,-       /     5.423,-
- nákup vitamínov v zimnom období /do 8,-/zam./                                   144,-      /     4.338,-
- vstupenky na kult.podujatia  /do 3,-€/zam.                                             54,-      /     1.627,-
- výdavky na spoločný zájazd                                                                  530,-      /   15.967,-  
- výdavky  na sociálnu výpomoc                                                              383,-      /  11.538,-
-------------------------------------------------------------------------------------------------------------------
                     výdavky spolu :                                                               1.927,-  €  /   58.053,- 

Vo Vinici, dňa  10.12.2009
M.Takácsová, účt. OcÚ

                                                                                                              Ing. Štefan  T ó t h
                                                                                                                       starosta obce